钦定古今图书集成/理学汇编/文学典/第089卷 > 王幼学
## 钦定古今图书集成/理学汇编/文学典/第089卷 > 王幼学

按《安庆府志》：“幼学，字行卿，居慈湖。生于宋季，资识高
敏，笃志力学。幼罹北兵俘掠，至河南，陈氏得之，养以
为子，乃命之学。其家蓄书万卷，幼学不惮寒暑，手不
释卷，由是学识大进。元世祖至元间，年六十始归。葺
望江旧业，躬耕慈湖之坂，与同志讲道不辍。成宗大
德三年己亥，取朱子《纲目》悉为训诂，引喻证释。至仁”
宗延祐五年戊午，纂述成书，计五十九卷，名曰《通鉴
纲目集览》。凡七易槁，垂二十年而后成，今行于世。当
时名公如宣城翰林贡奎章辈皆为序。至正间，年九
十三终于乡。人称之曰“慈湖先生。”